Mavlono Halokiy. Mavlono Halokiy (15–16-asr) – fors-tojik tilida ijod qilgan hirotlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning oʻzi bilan oʻzi ovora kishi ekanligini aytib, haj safariga Abdurahmon Jomiy bilan birga borib kelganligi, shu maʼnoda naqadar baxtli kishi ekanligini havas bilan taʼkidlaydi. “Majolis un-nafois”da uning ikki bayti keltirilgan boʻlib, ulardan biri quyidagichadir:Be gʻamat dam nametavonam zad, Dame be gʻam nametavonam zad. (Mazmuni: Gʻamingsiz nafas ola olmayman; begʻam nafas chiqara olmayman).